== Navn ==
Navnet er blevet afledt af det [[Norrønt|norrøne]] ''Þórgísl''.<ref group="fn">Der er seks kendte danske [[runesten]] med navnet ''Þórgísl''. Af disse seks Þórgísl-forekomster på runesten er det kun for én af disse runestens vedkommende ([[Lundagårdsstenen]]), at forsøg har været gjort på at fastslå en sammenhæng mellem den på stenen forekommende ''Þórgísl'' og så Thorgils Sprakeleg. [[Nationalmuseet]] oversætter konsekvent Þórgísl til det kendte mandsnavn [[Troels]]. [[Ludvig Wimmer|Ludvig F. A. Wimmer]] er i sit værk ''[[Ludvig Wimmer#De danske Runemindesmærker|De danske Runemindesmærker]]'' (1893-1908) dog mindre tilbøjelig til at lægge sig fast på én bestemt gengivelse til en nutidig navneform af de navneformer, der forekommer i selve runeindskrifterne. Wimmer angiver endvidere, at en alternativ læsning af ''Þórgísl'' kan være ''Þórkísl''.</ref> Han er i nyere tid kaldt Thrugils, Torgils, Torgisl, Thorgil, Thorkel, Torkel og Turgis, mens tilnavnet Sprakeleg også findes i formerne: Sprakalegg, Sprakelæg, Spragelæg, Sprageleg, Sprakaleg, Sprakalägg, Sprakling og en række andre varianter.
På svensk ''Torgils Sprakalägg'' og på engelsk ses til tider formen ''Thorgil Sprakling''. Nogle gange også kaldet ''Torkel Styrbjörnsson'' (baseret på uhistoriske formodninger om et [[Thorgils Sprakeleg#Teorier om Thorgils' afstamning|slægtskab]] til den svenske [[tronprætendent]] [[Styrbjørn den Stærke|Styrbjörn]]).
I [[Knýtlingesaga|knytlingesaga]] kaldes han også "den hurtige".
Personbillede_savnes Historie